kardosdrur/scandi-wiki huggingface dataset:
Vandenberg Air Force Base

Vandenberg Air Force Base er det amerikanske militærs rumhavn på vestkysten. Basen er beliggende i Santa Barbara County i Californien. Udover opsendelse af satellitter foretages der også test af interkontinentale ballistiske missiler ud over Stillehavet. På grund af basens placering er den kun egnet til at opsende satellitter til polare omløbsbaner. Danmarks Ørsted-satellit blev opsendt herfra i 1999. 

Basen blev oprettet i 1941 og fungerede som træningscenter under 2. verdenskrig og Koreakrigen. Basen overgik til luftvåbnet i 1957, hvorefter den fik sin nuværende funktion. Det var egentlig meningen af rumfærgerne også skulle have haft Vandenberg som opsendelsessted, men det blev droppet efter Challenger-ulykken i 1986.

Eksterne henvisniger 

 Vandenberg Air Force Bases officielle hjemmeside

Rumfart
Bygninger, konstruktioner og anlæg i Californien
USA's militæranlæg
Lyndon B. Johnson Space Center

Lyndon B. Johnson Space Center eller Johnson Space Center er NASAs center for bemandede rumflyvninger. Hovedaktiviteter på centeret er Mission Control og astronaut-træning. Centeret blev opført i 1961 og har haft ansvaret for alle NASA's bemandede rumflyvninger siden 1965.

Centeret er placeret i Clear Lake City, som er en forstad til Houston i Texas.
Navnet på centeret var Manned Spacecraft Center indtil 1973, hvor det blev opkaldt efter præsidenten Lyndon B. Johnson.

De tidlige bemandede rumflyvninger Gemini, Apollo og Skylab blev kontrolleret herfra, og det var hertil Apollo 13 henvendte sig til med ordene "Houston, we've had a problem".

I dag har Johnson Space Center kontrollen med rumfærgeflyvingerne og Den Internationale Rumstation.

Kontrolcenter (Mission Control) 

Kontrollen for NASA's første projekt for bemandede rumflyvninger Mercury lå ved Cape Canaveral. Kontrolcenteret havde nærmest 100% kontrol over de opsendte rumfartøjer, der var kun få backup systemer på fartøjerne piloterne kunne benytte sig af hvis alt andet svigtede. Fjernstyringen var nødvendig dels fordi de første piloter var aber og dels fordi rumfartøjerne endnu ikke var særlig avancerede. Fjernstyringen var også mulig fordi de første bemandede rumflyvninger forgik i et kredsløb tæt på jorden.

Fra Gemini-programmet var Johnson Space Center kontrolcenter ved alle USA's bemandede rumflyvninger. Under Gemini flyvingerne blev fjernstyringen mindre da rumfartøjernes udvikling avanceredes. Da man nåede til Apollo-programmet og skulle den lange vej til månen var det en nødvendighed at fartøjerne primært kunne styres af astronauterne om bord.

Selvom rumfartøjerne blev mindre fjernstyrede var der ikke mindre behov for kontrol, de mere komplekse systemer gav mere kompleks data.

Kontrolcenterets ansvar minder om en lufthavns kontroltårn med flyveledere. Men hvor der kun er få flyvledere per flyvemaskine, er der 20 til 30 til at tage sig af et rumfartøj – samtidigt. Astronauternes helbred bliver overvåget af en læge der også har en plads i kontrolcenteret.

Siden 1965 benyttes kontrolcenteret på Kennedy Space Center, ved Cape Canaveral, kun under opsendelser derefter overgår kontrollen til Johnson Space Center.

Johnson Space Center har ét kontrolcenter for rumfærgerne og ét for Den Internationale Rumstation.

Astronaut træning

Galleri

Eksterne henvisninger 

 Johnson Space Center NASA 
 Mission Control  NASA 
 NASA Astronauts  NASA 

NASA
Bygninger, konstruktioner og anlæg i Houston
Hvid Dansk Landrace (svinerace)

Hvid Dansk Landrace er en dansk svinerace. Den kaldes også for Baconsvinet og var indtil for 30 år siden danske svineproducenters stolthed og trumfkort. Baconsvinet udgjorde en af Danmarks væsentligste eksportvarer.

Hundrede år tog det at udvikle dette svin og tilføre dets flæskesider et par ekstra ribben. En avlsbedrift, som blev kendt i hele verden.

Historie 
På 30 år er så godt som alle hvide landracesvin blevet erstattet eller indkrydset med bl.a. engelske, canadiske, norske og finske racer. Der er under 50 rene dyr tilbage, hvortil kommer sæd af enkelte orner i en dybfryser. Det er mere end tvivlsomt, om man på et så spinkelt grundlag kan redde racen; svin er relativt følsomme overfor indavl.

Kilder/Henvisninger 
 Foreningen gamle danske husdyrracer

Danske husdyrracer
Svineracer
ISO 4217

ISO 4217 er en international standard for 3-bogstavs-forkortelser af valutaer i hele verden fastsat af International Organization for Standardization – den internationale organisation for standardisering: ISO.

De første to bogstaver af koderne stammer fra det til møntenheden hørende land. Det er nemlig landekoden for landet, som den er angivet i ISO 3166-1. For eksempel vil den japanske yen have koden JPY – JP for Japan og Y for yen. Det sikrer mod problemer omkring valutanavne som dollar, pund, franc og tilsvarende, som er navne på valutaer i mange lande.

Da ingen ISO 3166-1-landekoder må starte med X angives nogle ISO 4217-koder til særlige formål startende med et X. For eksempel er der en møntenhed til testformål (XTS) samt møntenheden, der betyder ingen møntenhed (XXX). Desuden angiver standarden også møntenheder for værdifulde metaller – for eksempel sølv og guld. Disse navngives tilsvarende med et X efterfulgt af metallets kemiske symbol. For sølv ville det da være XAG. Multinationale møntenheder (som for eksempel den østcaribiske dollar) navngives tilsvarende med et X forrest. Euroen er dog en undtagelse herfra, da denne har koden EUR. For at det ikke skal give problemer, hvis et land får landekoden EU i ISO 3166-1, er denne landekode reserveret til fremtidig brug – i betydningen Den europæiske union.

Aktive valutakoder 
Følgende valutakoder bruges aktivt i et eller flere lande – med ét land som valutaens primære land:

Andre specielle valutaer – enten multinationale, ædelmetaller eller valutaer med særlige økonomiske betydninger:

Ikke aktive valutakoder 
Følgende valutakoder bruges ikke længere, da de er erstattet af Euroen:

Følgende valutakoder er taget ud af brug af andre årsager – for eksempel opløsning af landet (som Sovjetunionen eller Tjekkoslovakiet) eller redenominering af valutaen:

Eksterne henvisninger 
 Den officielle ISO 4217 liste  
 Gammel ISO 4217 liste med kort historie (PDF fil)
 Alverdens valutaer
 Realtids valutakurser 

Kodninger
Erhvervsliv
Penge
Sortbroget Dansk Landrace (svinerace)

Sortbroget Dansk Landrace er en dansk svinerace, som er fremavlet omkring 1880.

Førhen indkrydsede man – ganske som i dag – alle tænkelige udenlandske svineracer i de danske svin, og med meget blandede resultater. I 1880 gik statskonsulent P.A. Mørkeberg ind for at standse dette avlsroderi. Man indsamlede nogle af de sidste rene eksemplarer af danske svin og opbyggede hermed det forbedrede rene danske landsvin, som blev stærkt udbredt, der oprettedes en række avlscentre og materialet blev delt i en hvid og en sortbroget linje.

De sorte børster i de sortbrogede svin gjorde dog af kosmetiske grunde kødet knapt så populært hos forbrugerne, og da det ydermere blev umoderne med et tykt spæklag, fortrængtes det sortbrogede landsvin efterhånden af det magrere, hvide baconsvin.

Det sortbrogede danske landsvin, hvoraf nogle dyr har halstitter, har imidlertid mange gode egenskaber: Dets ret mørke kød er først og fremmest saftigt og velsmagende. Det er et meget hårdført dyr, der kan gå ude året rundt. Det føder store kuld af levedygtige grise og har blandt pattedyr verdensrekord for antal levendefødte unger: Den sattes i 1961 af en so fra Korsør, som nedkom med 34 vitale smågrise. Med en alder på 36 år satte en anden sortbroget dansk so rekord i leveår for svin.

En overgang fandtes den eneste besætning af sortbrogede svin af gammel type og med halstitter i Danmarks Husdyrpark på Nordfyn, men som et led i bestræbelserne på at genudbrede racen har salg til økologiske landbrug og landbrugsmuseer fundet sted.

Kilder/Henvisninger 
 Foreningen gamle danske husdyrracer

Danske husdyrracer
Svineracer
Copenhagen Institute

Copenhagen Institute (forkortet med akronymet COIN) er en partipolitisk uafhængig, borgerlig-liberal tænketank med Simon Espersen som daglig leder og Chresten Anderson som konsulent. 

Instituttet blev etableret i august 2003 af Chresten Anderson under navnet Markedscentret. I starten havde man ikke mange midler, men i løbet af foråret 2004 var der sikret finansiering og man flyttede ind i lokaler hos Symbion Science Park. Siden er tænketanken dog flyttet til privatadressen for Simon Espersen. 

Copenhagen Institutes arbejde er rettet mod såvel den generelle politiske debat som den politiske proces. Den er stiftet med inspiration fra bl.a. American Enterprise Institute, Heritage Foundation, Adam Smith Institute og Institute of Economic Affairs.

Programpunkter/værdier 

 Personlig og økonomisk frihed, en begrænset statsmagt
 Privatisering af Folkepensionen
 Private forsikringsordninger på sundhedsområdet.
 Oprettelse af medborgerkonto, i stedet for velfærdsydelser.
 Omlægning og begrænsning af direkte og indirekte offentlig støtte
 Fri konkurrence og frie markeder
 Flad skat

Ekstern henvisning 
 Copenhagen Institutes hjemmeside

Tænketanke i Danmark
Danmarks politik
Etableret i 2003
Azawakh

Azawakh tilhører de ældste mynder og er også kendt som afrikansk mynde og tuareghund i Norden. Blandt tuaregene i Sahel kaldes den Idii N'illeli.
 

Hunderacer fra Afrika
Mynder
Ebbe Skjalmsen

Ebbe Skjalmsen Hvide blev født omkring 1085 og døde i 1150/1151, før Valdemars valg til enekonge. Han var søn af Skjalm Hvide og Signe Asbjørnsdatter.

Ebbe må have ejet en stor del af Haverup Ore, da arvingerne ses at have andele heraf i 1190'erne. Han havde formodentlig også gods i Bjernede, hvor han fik bygget en kirke i træ. Ebbe havde hus i Roskilde.

Ægtefællen Ragnhild skænkede ved sin død Sorø Kloster Sasserbro Mølle.

Ebbe var vidne for kong Erik Lam (Erik III).
Ebbe varetog sammen med broderen Asser Rig stiftelsen af Sorø Kloster.

Ebbe var nær og betydende rådgiver for kong Svend Grathe og hjalp i striden mellem Svend, Knud og Valdemar. Ifølge Saxo, gjorde Svend 3. Grathe intet uden at rådføre sig med Ebbe. Hans rolle er tilsvarende fremstillet i den islanske Knytlingasaga. I borgerkrigens start var Ebbe sat til at vogte Roskilde for Svend 3. Grathe og holdt her byen mod kong Knud 5. Magnussen. Senere brændte Knud hans hus af i byen.

Ebbe var gift med Ragnhild og Gyde.

Han identificeres ofte med Ebbe af Bastrup, der vidnede for kong Niels 1104/34. Deraf følger den antagelse, at Ebbe var borgherre på det endnu eksisterende Bastruptårn. Identifikationen her er mulig.

Med hustruen Ragnhild fik han tre (måske 4) børn: Gythe (eller Gyde), Toke Ebbesen, Sune Ebbesen og måske Fin.

Se også 
Slægten Hvide
Slægten Hvides ejendomme

Kilder 
 Kræmmer, Michael: "Efterslægtstavle for Skjalm Hvide", Danmarks Adels Aarbog 2009-2011, s. 579.

Danskere i 1000-tallet
Slægten Hvide
Danskere i 1100-tallet
Bejleren - en jysk røverhistorie

Bejleren – en jysk røverhistorie er en dansk film fra 1975, skrevet og instrueret af Knud Leif Thomsen efter Steen Steensen Blichers novelle De tre helligaftener.

Medvirkende 
 Grethe Thordahl
 Karl Stegger
 Henning Palner
 Ole Ernst
 Otto Brandenburg
 Claus Nissen
 Astrid Villaume
 Ingolf David
 Susse Wold
 Kai Holm
 Susanne Breuning

Eksterne henvisninger 
 

Dramafilm fra Danmark
Danske film fra 1975
Film baseret på noveller
Film instrueret af Knud Leif Thomsen
Film baseret på værker af danske forfattere
Jacob Sunesen

Jacob Sunesen (død 19 Maj 1246) var søn af Sune Ebbesen og Cecilie. Han var formentlig den yngste af sønnerne. Kaldte sig Jakob af Møn og ejede godserne Egholm og Rye.

Hans børn med hustruen Estrid var Anders, Peder, Jens Jakobsen Galen (død 1240 i Sorø) og Ingerd.

Se også 
Slægten Hvide
Slægten Hvides ejendomme

Slægten Hvide
Personer i Dansk Biografisk Leksikon
Danskere i 1200-tallet
Godsejere fra Danmark
Birthe Backhausen

Birthe Backhausen (20. januar 1927 i København – 18. november 2005 samme sted) var en dansk skuespillerinde. Hun startede som balletbarn på Det kongelige Teater og blev her udnævnt til balletdanserinde.

Hun gennemgik sin skuespilleruddannelse på Odense Teater og blev udlært i 1951.
Hun var engageret på teatre i Aarhus og København efter i 1968 at være blevet afskediget som lærer ved Odense Teaters elevskole, en fyring medierne skrev meget om.

I 1970 medvirkede hun i rockmusicalen Hair på Gladsaxe Teater og senere som revyskuespillerinde på Rottefælden i Svendborg.

Hun fik en række tv-roller fx som fru Skjold-Hansen i serien Matador og nåede at rejse landet rundt på foredrags- og oplæsningsturné. Hun var også iscenesætter af talrige stykker.

Birthe Backhausen var gift med Helge Rungwald, teaterchefen på Odense Teater, fra 1949 til hans død i 1960.

Filmografi 
 I gabestokken – 1950
 Charly & Steffen – 1979
 Kvindesind – 1980
 Elvis Hansen - en samfundshjælper – 1988
 Ved vejen – 1988
 At kende sandheden – 2002

Eksterne henvisninger 
 
 

Skuespillere fra Danmark
Personer fra København
Skovby Herred

Skovby Herred var et herred i Odense Amt. Herredet hørte indtil 1662 til Rugård Len, og derefter Rugård Amt indtil det ved reformen af 1793 blev en del af Odense Amt.

I herredet ligger købstaden Bogense og følgende sogne:
 Bogense Sogn
 Ejlby Sogn
 Guldbjerg Sogn
 Hårslev Sogn 
 Melby Sogn
 Nørre Sandager Sogn
 Ore Sogn
 Skovby Sogn
 Særslev Sogn
 Søndersø Sogn
 Veflinge Sogn
 Vigerslev Sogn

Se også 
 Danmarks regioner
 Danmarks amter (1970-2006)
 Danmarks amter (1793-1970)
 Danmarks amter (1662-1793)

Kilder 
 
 
 Trap Danmark 4. udgave 1924
 DIS-Danmark Amt-Herred-Sogn 

Herreder i Odense Amt
Krigsforbrydelse

En krigsforbrydelse er en overtrædelse af de regler der er fastsat for udkæmpelse af en krig. Reglerne for krig omfatter en række konventioner, herunder særlig Genevekonventionen, samt folkeretlige regler om krigsførelse.

Reguleringen af krigsførelse og regulering af sanktioner med krigsforbrydelser er et vigtigt punkt i folkeretten. I flere tilfælde er der sammensat internationale tribunaler med henblik på strafferetlig forfølgning af krigsforbrydere. Det første eksempel var Nürnbergprocessen efter anden verdenskrig og senere nedsættelsen af Det internationale tribunal til pådømmelse af krigsforbrydelser i det tidligere Jugoslavien og Krigsforbrydertribunalet i anledning af Folkedrabet i Rwanda. Nürnbergprocessen blev gennemført af sejrherrerne i 2. verdenskrig, hvorfor der har været rejst kritik af, at alene krigens tabere blev retsforfulgt for begåede krigforbrydelser. Senere tribunaler har været oprettet af FN, og har tilstræbt at være neutrale og dømme krigsforbrydere fra de parter, der har været involveret i konflikten. Dette har dog ikke kunne forhindre kritik også af nyere krigsforbrydertribunaler. 

Den 1. juli 2002 blev Den Internationale Straffedomstol i Den Haag oprettet for at føre sager om krigsforbrydelser begået efter nedsættelsen af den permanente krigsforbryderdomstol. Flere nationer, blandt andet USA, Kina og Israel har kritiseret domstolen og anerkender ikke dens jurisdiktion over sine borgere.

Eksempler på krigsforbrydelser 
 Folkedrab
 Angreb på civilbefolkningen i en international konflikt
 Tortur
 Voldtægt, sexslaveri, tvungen prostitution eller graviditet
 Ulovlig brug af ikke-konventionelle våben såsom atomvåben eller kemiske våben

Se også 
 Det Internationale Tribunal for Rwanda

Ekstern henvisning 

 Lov om Straf for Krigsforbrydelser
 Den Internationale Straffedomstol
 Det internationale tribunal til pådømmelse af krigsforbrydelser i det tidligere Jugoslavien
 Det Internationale Tribunal for Rwanda

Forbrydelse
 
Krigsforbrydere
Måske i morgen

Måske i morgen er en dansk film fra 1964.
Manuskript: Erik Bendt, Preben Harris, Benni Kurzen og Werner Hedmann.
Instruktion Werner Hedmann.
Blandt de medvirkende kan nævnes:

Hardy Rafn
Lars Lunøe
Hanne Ribens
Jørgen Fønss
Preben Harris
Bjørn Spiro

Eksterne henvisninger 
 

Danske film fra 1964
Anpartsselskab

Et anpartsselskab eller forkortet ApS, er et reguleret kapitalselskab, som medfører at ejerne (eller en enkelt ejer), kaldet anpartshaver(e), kun hæfter med indskudsbeløbet i modsætning til et interessentskab eller enkeltmandsvirksomhed, hvor ejer(ne) hæfter med hele deres formue. Andre forskelle er blandt andet, at regnskabet skal revideres af en registreret eller statsautoriseret revisor, med mindre at selskabet opfylder betingelserne for fravalg af revision der fremgår af nedenstående under punktet fravalg af revison.

Anpartsselskaber er, sammen med aktieselskaber, reguleret af Selskabsloven.

Kapitalkrav 
Ved selskabets stiftelse udstedes anparter og der er krav om, at den nominelle registrerede anpartskapital er mindst 40.000 kr. Den nominelle registrerede kapital må herefter aldrig komme under 40.000 kr., medmindre den samtidig forhøjes til mindst 40.000 kr.  Anpartskapitalen opstår enten ved kontant indskud eller ved indskud af andre værdier end kontanter (apportindskud).

Konstaterer ledelsen i et anpartsselskab, at selskabets egenkapital udgør mindre end halvdelen af den tegnede kapital, eller mindre end kr. 20.000, skal ledelsen sikre, at der senest 6 måneder herefter afholdes generalforsamling. På generalforsamlingen skal ledelsen redegøre for anpartsselskabets økonomiske stilling og om fornødent stille forslag om foranstaltninger, der bør træffes, herunder eventuelt stille forslag om anpartsselskabets opløsning.

Ledelse 
Et anpartsselskab ledes af en direktion eller en bestyrelse eller en direktion og en bestyrelse. Har selskabet i de sidste tre år beskæftiget gennemsnitligt mindst 35 medarbejdere, har selskabets medarbejdere ret til at vælge bestyrelsesmedlemmer og selskabet har derfor pligt til at etablere en bestyrelse, hvis den kun havde en direktion.

Revision 
Et anpartsselskab der ikke opfylder betingelserne for fravalg af revision skal revideres af en registreret revisor eller en statsautoriseret revisor.

Et anpartsselskab kan fravælge revision, hvis de to år i træk ikke overskrider 2 af følgende størrelser – dvs. er en mindre virksomhed: 

En balancesum på 4 mio. kr. 
En nettoomsætning på 8 mio. kr. og 
Et gennemsnitligt antal heltidsbeskæftigede på 12 i løbet af regnskabsåret 
En nystiftet virksomhed vil dog kunne fravælge revision, hvis den ikke overskrider to af de tre nævnte størrelser i det første regnskabsår.

Uanset størrelse kan erhvervsdrivende fonde ikke fravælge revision.

Generalforsamlingen 

Selskabets anpartshavere gør deres indflydelse gældende på generalforsamlinger, hvor der skelnes mellem ordinære og ekstraordinære generalforsamlinger.

Lignende selskabstyper i andre lande 
 England Limited company kendes som Ltd.
 Schweiz Gesellschaft mit beschränkter Haftung kendes som GmbH
 Tyskland Gesellschaft mit beschränkter Haftung kendes som GmbH
 USA Limited liability company kendes som LLC
 Østrig Gesellschaft mit beschränkter Haftung kendes som GesmbH

Se også 
 Virksomhed
 Kapitalselskab
 Aktieselskab
 Iværksætterselskab

Fodnote 

Virksomhedsformer
Skywalker Ranch

Skywalker Ranch er navnet på George Lucas', skaberen af Star Wars, ranch. Den ligger i Nicasio, Californien lige i nærheden af Lucas Valley Road, og er ikke kun bopæl for Lucas men også arbejdsplads for medarbejderne hos Skywalker Sound.

Ranchen har også sin egen brandstation, flere biografer og et observatorium. Stedet fylder mere end 19 km2 og i hovedbygningen har Lucas et omfattende bibliotek med sin private bogsamling.

Eksterne links 
 "Chris Popes Skywalker Ranch vituelle tur" 
 "Inside Skywalker Ranch": en fans besøg
 "Skywalker Ranch" : fra http://perljam.net/notes/interesting-google-satellite-maps/ 
 "Landkort over Skywalker Ranch" : from "The Center For Land Use Interpretation" 

Star Wars
Hvid dansk landkanin

Hvid danske landkanin er en gammel dansk kaninrace. Førhen levede kaninen vildt her i landet, og det var indfangede, domesticerede dyr, der udgjorde den gamle danske kaninbestand.

Sådanne kaniner findes ikke længere i tamform, men nogle af dem kom ud på vore småøer, hvor de smuttede ud af deres bure og nu lever som vildkaniner.

Den hvide danske landkanin er en albino med røde øjne, den er et produkt fra 1902-03, hvor direktøren for Københavns zoologiske Have, Julius Schiøtz, fremavlede racen ved at krydse de før omtalte kaniner med hvid belgisk kanin.

Den hvide danske landkanin var længe blandt de mest udbredte racer. Den er dog nu på retur, og i dag sjælden.

Se også 
 Tamkanin
 Vildkanin

Eksterne henvisninger 
 Foreningen gamle danske husdyrracer

Danske husdyrracer
Kaninracer
Jobansøgning

En jobansøgning er en skriftlig eller mundtlig henvendelse til et firma eller en arbejdsgiver vedrørende et ønsket job. Der skelnes mellem opfordret og uopfordret ansøgning, hvilket henviser til, om der er lavet et stillingsopslag, eller ansøgningen er lavet uden arbejdsgiveren har givet udtryk for konkret mangel i det ønskede job.

Ved opfordrede ansøgninger er der typisk en sidste frist for søgning, hvorefter man normalt får et svarbrev med enten et tilbud om en jobsamtale eller et afslag.

Indhold 
En jobansøgning indeholder typisk
 Navn, adresse og dato
 Kortfattet CV
 Kvalifikationer og motivation i forhold til søgte stilling
 Kontaktoplysninger

Erhvervsliv
Diprot syre

En diprot syre er en syre som har to labile hydroner, dvs. den kan afgive to hydroner i en syre-base-reaktion. Et eksempel på en diprot syre er svovlsyre. En syre der kun kan afgive en hydron kaldes en monoprot syre.

De to hydroner vil afgives ved forskellig pH, som bestemmes af syremolekylets struktur. Den pH hvorved en syre afgiver en hydron kaldes pKa; for en diprot syre benævnes de to pH-værdier hvor hydronerne afgives henholdsvis pKa1 og pKa2.

Syre-base-kemi
Rio Ferdinand

Rio Gavin Ferdinand (født 7. november 1978) er en engelsk fodboldspiller, der i 2015 afsluttede sin aktive karriere i Queens Park Rangers FC.

Karriere 
Han blev født Peckham i London i England. Han startede med at spille fodbold som 12-årig i Queens Park Rangers. I 1993 skiftede han til klubben West Ham United. Han spillede for West Ham Uniteds ungdomshold indtil han blev 17 år, hvorefter han kom op på Premier League-holdet. Han gik på West Ham Uniteds talentskole, hvor han sammen med talenterne Joe Cole, Jermain Defoe og Michael Carrick var en bærende kraft på et ungt West Ham-hold, og var med til at holde holdet i Premier League. Et år efter blev Ferdinand udlejet ud til Bournemouth, hvor han gjorde en god figur med sit sikre forsvarsspil. I 2000 blev Ferdinand solgt for rekordsummen 18 millioner pund (verdensrekord for en forsvarsspiller) til storholdet Leeds United, der var i Premier League, og han blev hurtigt fast inventar på både Leeds' første hold og også på Englands fodboldlandshold. Han fik sin debut på landsholdet den 15. november 1997 i en venskabskamp mod  som England vandt med 2-0 på Wembley. Den 22. juli 2002, skrev Ferdinand under på en kontrakt med Manchester United. Summen lød på 30 millioner pund (ca. 360 millioner kroner), og han blev derfor for anden gang kåret til verdens dyreste forsvarsspiller. Hans bror Anton Ferdinand er også fodboldspiller og har spillet i klubber som Sunderland og Queens Park Rangers.

Referencer

Eksterne henvisninger 

Fodboldspillere fra England
Fodboldspillere fra West Ham United F.C.
Fodboldspillere fra A.F.C. Bournemouth
Fodboldspillere fra Leeds United F.C.
Fodboldspillere fra Manchester United F.C.
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006